title: Οδηγία 2008/40/ΕΚ της Επιτροπής, της 28ης Μαρτίου 2008 , για την τροποποίηση της οδηγίας 91/414/ΕΟΚ του Συμβουλίου με σκοπό την καταχώριση των ουσιών amidosulfuron και nicosulfuron ως δραστικών ουσιών (Κείμενο που παρουσιάζει ενδιαφέρον για τον ΕΟΧ)

text:
               29.3.2008

               EL

               Επίσημη Εφημερίδα της Ευρωπαϊκής Ένωσης

               L 87/5

      ΟΔΗΓΊΑ 2008/40/ΕΚ ΤΗΣ ΕΠΙΤΡΟΠΉΣ

   της 28ης Μαρτίου 2008
   για την τροποποίηση της οδηγίας 91/414/ΕΟΚ του Συμβουλίου με σκοπό την καταχώριση των ουσιών amidosulfuron και nicosulfuron ως δραστικών ουσιών
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Οι κανονισμοί της Επιτροπής (ΕΚ) αριθ. 451/2000 (2) και (ΕΚ) αριθ. 1490/2002 (3) καθορίζουν λεπτομερείς κανόνες για την εφαρμογή του τρίτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ και θεσπίζουν κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει τις ουσίες amidosulfuron και nicosulfuron.

               (2)

               Για τις εν λόγω δραστικές ουσίες εκτιμήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στους κανονισμούς (ΕΚ) αριθ. 451/2000 και (ΕΚ) αριθ. 1490/2002 για μια σειρά χρήσεων που προτάθηκαν από τους κοινοποιούντες. Επιπλέον, οι εν λόγω κανονισμοί ορίζουν τα κράτη μέλη εισηγητές που πρέπει να υποβάλουν τις σχετικές εκθέσεις αξιολόγησης και συστάσεις στην Ευρωπαϊκή Αρχή για την Ασφάλεια των Τροφίμων (ΕΑΑΤ) σύμφωνα με το άρθρο 10 παράγραφος 1 του κανονισμού (ΕΚ) αριθ. 1490/2002. Για τις ουσίες amidosulfuron και nicosulfuron, κράτος μέλος εισηγητής ήταν η Αυστρία και το Ηνωμένο Βασίλειο και όλες οι σχετικές πληροφορίες υποβλήθηκαν στις 31 Μαΐου 2005 και στις 7 Δεκεμβρίου 2005 αντίστοιχα.

               (3)

               Οι εκθέσεις αξιολόγησης εξετάστηκαν στο πλαίσιο ανασκόπησης από ομοτίμους από τα κράτη μέλη και την ΕΑΑΤ και υποβλήθηκαν στην Επιτροπή στις 22 Ιανουαρίου 2007 για τις ουσίες amidosulfuron και nicosulfuron με τη μορφή επιστημονικών εκθέσεων της ΕΑΑΤ (4). Οι εν λόγω εκθέσεις επανεξετάστηκαν από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων και οριστικοποιήθηκαν στις 22 Ιανουαρίου 2008 με τη μορφή έκθεσης ανασκόπησης της Επιτροπής για τις ουσίες amidosulfuron και nicosulfuron.

               (4)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν amidosulfuron και nicosulfuron ενδέχεται να πληρούν, γενικά, τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ, ιδίως όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής. Ως εκ τούτου, είναι σκόπιμο να καταχωριστούν αυτές οι δραστικές ουσίες στο παράρτημα Ι, ώστε να εξασφαλιστεί ότι σε όλα τα κράτη μέλη οι άδειες για φυτοπροστατευτικά προϊόντα που περιέχουν αυτές τις δραστικές ουσίες μπορούν να χορηγούνται σύμφωνα με τις διατάξεις της εν λόγω οδηγίας.

               (5)

               Πριν από την καταχώριση μιας δραστικής ουσίας στο παράρτημα Ι πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (6)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν amidosulfuron και nicosulfuron ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, μεγαλύτερη προθεσμία πρέπει να προβλεφθεί για την υποβολή και αξιολόγηση του πλήρους φακέλου του παραρτήματος III κάθε φυτοπροστατευτικού προϊόντος για κάθε χρήση για την οποία προορίζεται σύμφωνα με τις ενιαίες αρχές της οδηγίας 91/414/ΕΟΚ.

               (7)

               Η εμπειρία από προηγούμενες καταχωρίσεις στο παράρτημα Ι της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 της Επιτροπής (5) έχει δείξει ότι μπορεί να προκύψουν δυσκολίες ως προς την ερμηνεία των καθηκόντων των κατόχων υφιστάμενων εγκρίσεων όσον αφορά την πρόσβαση στα δεδομένα. Συνεπώς, για να αποφευχθούν περαιτέρω δυσκολίες, κρίνεται αναγκαίο να αποσαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εγκριθεί έως σήμερα για την τροποποίηση του παραρτήματος I.

               (8)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (9)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται όπως ορίζεται στο παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Απριλίου 2009 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Ανακοινώνουν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Μαΐου 2009.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν τις ουσίες amidosulfuron και nicosulfuron ως δραστικές ουσίες έως τις 30 Απριλίου 2009.
   Έως την ημερομηνία αυτή, εξακριβώνουν, ειδικότερα, ότι πληρούνται οι όροι του παραρτήματος Ι της εν λόγω οδηγίας σχετικά με τις ουσίες amidosulfuron και nicosulfuron, με εξαίρεση αυτούς του τμήματος Β της καταχώρισης που αφορά την εν λόγω δραστική ουσία και ότι ο κάτοχος έγκρισης διαθέτει ή έχει πρόσβαση σε φάκελο, που πληροί τις απαιτήσεις του παραρτήματος ΙΙ της εν λόγω οδηγίας, σύμφωνα με τους όρους του άρθρου 13 της εν λόγω οδηγίας.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει amidosulfuron και nicosulfuron είτε ως μόνη δραστική ουσία είτε μαζί με άλλες δραστικές ουσίες οι οποίες έχουν όλες καταχωριστεί στο παράρτημα I της οδηγίας 91/414/ΕΟΚ έως τις 31 Οκτωβρίου 2008 το αργότερο, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο ο οποίος πληροί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος Β της καταχώρισης στο παράρτημα Ι της εν λόγω οδηγίας σχετικά με τις ουσίες amidosulfuron και nicosulfuron αντίστοιχα. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό τα κράτη μέλη:

               α)

               σε περίπτωση που ένα προϊόν περιέχει amidosulfuron και nicosulfuron ως τη μόνη δραστική ουσία, κατά περίπτωση, τροποποιούν ή ανακαλούν την έγκριση έως τις 31 Οκτωβρίου 2012 το αργότερο· ή

               β)

               στην περίπτωση προϊόντος που περιέχει amidosulfuron και nicosulfuron ως δραστική ουσία σε συνδυασμό με άλλες δραστικές ουσίες, τροποποιούν ή ανακαλούν, ανάλογα με την περίπτωση, την έγκριση έως τις 31 Οκτωβρίου 2012 ή έως την ημερομηνία που έχει οριστεί για τέτοιου είδους τροποποίηση ή ανάκληση στη σχετική οδηγία ή στις σχετικές οδηγίες για την προσθήκη της εν λόγω ουσίας ή των εν λόγω ουσιών στο παράρτημα I της οδηγίας 91/414/ΕΟΚ, ανάλογα με το ποια ημερομηνία είναι μεταγενέστερη.

         Άρθρο 4
   Η παρούσα οδηγία αρχίζει να ισχύει την 1η Νοεμβρίου 2008.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 28 Μαρτίου 2008.

            Για την Επιτροπή

         Ανδρούλλα ΒΑΣΙΛΕΊΟΥ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2007/76/ΕΚ της Επιτροπής (ΕΕ L 337 της 21.12.2007, σ. 100).

      (2)  ΕΕ L 55 της 29.2.2000, σ. 25. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1044/2003 (ΕΕ L 151 της 19.6.2003, σ. 32).

      (3)  ΕΕ L 224 της 21.8.2002, σ. 23. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1095/2007 (ΕΕ L 246 της 21.9.2007, σ. 19).

      (4)  Επιστημονική έκθεση ΕΑΑΤ (2007) 116, 1-86, Συμπεράσματα σχετικά με την ανασκόπηση από ομοτίμους της εκτίμησης του κινδύνου από φυτοπροστατευτικά προϊόντα όσον αφορά τη δραστική ουσία amidosulfuron (τελική μορφή: 14 Νοεμβρίου 2007).
   Επιστημονική έκθεση ΕΑΑΤ (2007) 120, 1-91, Συμπεράσματα σχετικά με την ανασκόπηση από ομοτίμους της εκτίμησης του κινδύνου από φυτοπροστατευτικά προϊόντα όσον αφορά τη δραστική ουσία nicosulfuron (τελική μορφή: 29 Νοεμβρίου 2007).

      (5)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 27).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΟΚ προστίθεται η ακόλουθη εγγραφή:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «175

                     Amidosulfuron
                     Αριθ. CAS 120923-37-7
                     Αριθ. CIPAC 515

                     3-(4,6-διμεθοξυπυριμιδιν-2-υλο)-1-(Ν-μεθυλο-Ν-μεθυλοσουλφονυλ-αμινοσουλφονυλ)ουρία
                     ή
                     1-(4,6-διμεθοξυπυριμιδιν-2-υλο)-3-μεσυλο (μεθυλο) σουλφαμοϋλουρία)

                     ≥ 970 g/kg

                     1η Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Κατά την αξιολόγηση αιτήσεων για την έγκριση φυτοπροστατευτικών προϊόντων που περιέχουν amidosulfuron για χρήσεις πλην βοσκοτόπων και λειμώνων, τα κράτη μέλη δίνουν ιδιαίτερη προσοχή στα κριτήρια του άρθρου 4 παράγραφος 1 στοιχείο β) και εξασφαλίζουν την υποβολή όλων των απαραίτητων στοιχείων και πληροφοριών πριν από τη χορήγηση της έγκρισης.
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία amidosulfuron, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 22 Ιανουαρίου 2008.
                     Κατά τη συνολική αυτή αξιολόγηση τα κράτη μέλη πρέπει να δώσουν ιδιαίτερη προσοχή στα εξής:

                                 —

                                 στην προστασία των υπόγειων υδάτων λόγω πιθανής μόλυνσης των υπόγειων υδάτων από ορισμένα προϊόντα αποικοδόμησης όταν η ουσία χρησιμοποιείται σε περιοχές με ευπαθές έδαφος ή/και ευμετάβλητες κλιματικές συνθήκες,

                                 —

                                 στην προστασία των υδρόβιων φυτών.

                           Όσον αφορά αυτούς τους προσδιορισμένους κινδύνους, πρέπει να εφαρμοστούν, όπου κρίνεται σκόπιμο, μέτρα άμβλυνσης του κινδύνου, όπως η δημιουργία ζωνών προστασίας.

                     176

                     Nicosulfuron
                     Αριθ. CAS 111991-09-4
                     Αριθ. CIPAC 709

                     2-[(4,6-διμεθοξυπυριμιδιν-2-υλοκαρβαμοϋλ)σουλφαμοϋλο]-Ν,Ν-διμεθυλονικοτιναμίδιο
                     ή
                     1-(4,6-διμεθοξυπυριμιδιν-2-υλο)-3-(3-διμεθυλοκαρβαμοϋλο-2-πυριδυλοσουλφονυλ)ουρία

                     ≥ 930 g/kg

                     1η Ιανουαρίου 2009

                     31 Δεκεμβρίου 2018

                     ΜΕΡΟΣ A
                     Επιτρέπεται να χρησιμοποιείται μόνον ως ζιζανιοκτόνο.
                     ΜΕΡΟΣ Β
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για τη nicosulfuron, και ιδίως των προσαρτημάτων I και II, όπως οριστικοποιήθηκε στο πλαίσιο της μόνιμης επιτροπής για την τροφική αλυσίδα και την υγεία των ζώων στις 22 Ιανουαρίου 2008.
                     Κατά τη συνολική αυτή αξιολόγηση τα κράτη μέλη πρέπει να αποδίδουν ιδιαίτερη προσοχή στα εξής:

                                 —

                                 στην πιθανή έκθεση του υδάτινου περιβάλλοντος στο μεταβολίτη DUDN, όταν η ουσία nicosulfuron χρησιμοποιείται σε περιοχές με ευπαθές έδαφος,

                                 —

                                 στην προστασία των υδρόβιων φυτών και στη διασφάλιση ότι στους όρους χορήγησης της αδείας περιλαμβάνονται, όπου κρίνεται σκόπιμο, μέτρα άμβλυνσης του κινδύνου, όπως η δημιουργία ζωνών προστασίας,

                                 —

                                 στην προστασία μη στοχευόμενων φυτών και στη διασφάλιση ότι στους όρους χορήγησης της άδειας περιλαμβάνονται, εφόσον είναι απαραίτητο, μέτρα άμβλυνσης του κινδύνου, όπως επιτόπου ζώνη προστασίας όπου δεν επιτρέπονται ψεκασμοί,

                                 —

                                 στην προστασία των υπόγειων και των επιφανειακών υδάτων σε περιοχές με ευπαθές έδαφος ή/και ευμετάβλητες κλιματικές συνθήκες.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


title: Οδηγία 2009/80/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009 , για την αναγνώριση των χειριστηρίων των ενδεικτικών λυχνιών και των δεικτών των δικύκλων ή τρικύκλων μηχανοκίνητων οχημάτων (κωδικοποιημένη έκδοση) (Κείμενο που παρουσιάζει ενδιαφέρον για τον ΕΟΧ)

text:
               4.8.2009

               EL

               Επίσημη Εφημερίδα της Ευρωπαϊκής Ένωσης

               L 202/16

      ΟΔΗΓΊΑ 2009/80/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 13ης Ιουλίου 2009
   για την αναγνώριση των χειριστηρίων των ενδεικτικών λυχνιών και των δεικτών των δικύκλων ή τρικύκλων μηχανοκίνητων οχημάτων
   (κωδικοποιημένη έκδοση)
   (Κείμενο που παρουσιάζει ενδιαφέρον για τον ΕΟΧ)
   ΤΟ ΕΥΡΩΠΑΪΚΟ ΚΟΙΝΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,
   την πρόταση της Επιτροπής,
   Αφού ζήτησαν τη γνώμη της Ευρωπαϊκής Οικονομικής και Κοινωνικής Επιτροπής (1),
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Η οδηγία 93/29/ΕΟΚ του Συμβουλίου, της 14ης Ιουνίου 1993, για την αναγνώριση των χειριστηρίων των ενδεικτικών λυχνιών και των δεικτών των δικύκλων ή τρικύκλων οχημάτων με κινητήρα (3) έχει τροποποιηθεί κατά τρόπο ουσιαστικό (4). Είναι, ως εκ τούτου, σκόπιμη, για λόγους σαφήνειας και ορθολογισμού, η κωδικοποίηση της εν λόγω οδηγίας.

               (2)

               H οδηγία 93/29/ΕΟΚ συγκαταλέγεται στις επιμέρους οδηγίες για το σύστημα έγκρισης ΕΚ τύπου που προβλέπεται από την οδηγία 92/61ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δικύκλων ή τρικύκλων οχημάτων με κινητήρα, όπως αντικατεστάθη από την οδηγία 2002/24/ΕΚ του Ευρωπαϊκού Κοινοβουλίου και του Συμβουλίου, της 18ης Μαρτίου 2002, για την έγκριση τύπου δικύκλων ή τρικύκλων οχημάτων με κινητήρα (5) και θεσπίζει τις σχετικές με τον σχεδιασμό και την κατασκευή των δικύκλων ή τρικύκλων οχημάτων με κινητήρα τεχνικές προδιαγραφές όσον αφορά την αναγνώριση των χειριστηρίων των ενδεικτικών λυχνιών και των δεικτών. Οι τεχνικές αυτές προδιαγραφές αφορούν την προσέγγιση των νομοθεσιών των κρατών μελών με σκοπό την εφαρμογή σε κάθε τύπο οχήματος της διαδικασίας έγκρισης ΕΚ τύπου που προβλέπεται από την οδηγία 2002/24/ΕΚ. Κατά συνέπεια, οι διατάξεις που προβλέπονται από την οδηγία 2002/24/ΕΚ σχετικά με τα συστήματα, τα κατασκευαστικά στοιχεία και τις ιδιαίτερες τεχνικές ενότητες οχημάτων εφαρμόζονται στην παρούσα οδηγία.

               (3)

               Για να διευκολυνθεί η πρόσβαση στις αγορές των χωρών μη μελών της Κοινότητας, πρέπει να υφίσταται ισοδυναμία μεταξύ των προδιαγραφών της παρούσας οδηγίας και εκείνων του κανονισμού αριθ. 60 της Οικονομικής Επιτροπής για την Ευρώπη (6) του Οργανισμού Ηνωμένων Εθνών.

               (4)

               Η παρούσα οδηγία δεν θίγει τις υποχρεώσεις των κρατών μελών όσον αφορά τις κατά το παράρτημα ΙΙΙ, μέρος Β, προθεσμίες ενσωμάτωσης και εφαρμογής στο εθνικό δίκαιο των οδηγιών.

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η παρούσα οδηγία εφαρμόζεται για την αναγνώριση των χειριστηρίων, των ενδεικτικών λυχνιών και των δεικτών κάθε τύπου οχήματος, όπως ορίζεται στο άρθρο 1 της οδηγίας 2002/24/ΕΚ.
   Άρθρο 2
   Η διαδικασία χορήγησης της έγκρισης ΕΚ τύπου στοιχείων όσον αφορά την αναγνώριση των χειριστηρίων των ενδεικτικών λυχνιών και των δεικτών ενός τύπου δίκυκλου ή τρίκυκλου μηχανοκίνητου οχήματος, καθώς και οι όροι για την ελεύθερη κυκλοφορία των εν λόγω οχημάτων ορίζονται αντίστοιχα στα κεφάλαια ΙΙ και ΙΙΙ της οδηγίας 2002/24/ΕΚ.
   Άρθρο 3
   1.   Σύμφωνα με το άρθρο 11 της οδηγίας 2002/24/ΕΚ, αναγνωρίζεται η ισοδυναμία μεταξύ των προδιαγραφών της παρούσας οδηγίας και των προδιαγραφών του κανονισμού αριθ. 60 της ΟΕΕ του ΟΗΕ.
   2.   Οι αρχές των κρατών μελών οι οποίες χορηγούν την έγκριση ΕΚ τύπου στοιχείων, αποδέχονται τις εγκρίσεις τύπου που έχουν εκδοθεί σύμφωνα με τις προδιαγραφές του κανονισμού ΟΕΕ του ΟΗΕ στον οποίο αναφέρεται η παράγραφος 1, καθώς και τα σήματα έγκρισης ΕΚ τύπου στοιχείων αντί των αντίστοιχων εγκρίσεων τύπου που εκδίδονται σύμφωνα με τις προδιαγραφές της παρούσας οδηγίας.
   Άρθρο 4
   Η παρούσα οδηγία δύναται να τροποποιείται σύμφωνα με τη διαδικασία του άρθρου 18 παράγραφος 2 της οδηγίας 2002/24/ΕΚ προκειμένου:

               α)

               να ληφθούν υπόψη οι τροποποιήσεις του κανονισμού της ΟΕΕ του ΟΗΕ, που αναφέρεται στο άρθρο 3·

               β)

               να προσαρμοσθούν τα παραρτήματα I και II στην τεχνική πρόοδο.

         Άρθρο 5
   1.   Τα κράτη μέλη δεν δύνανται, για λόγους σχετικούς με την αναγνώριση των χειριστηρίων, των ενδεικτικών λυχνιών και των δεικτών:

               —

               να αρνηθούν τη χορήγηση έγκρισης ΕΚ τύπου για έναν τύπο δικύκλου ή τρικύκλου μηχανοκινήτου οχήματος,

               —

               να απαγορεύσουν την ταξινόμηση, την πώληση ή την έναρξη υπηρεσίας των δικύκλων ή τρικύκλων μηχανοκινήτων οχημάτων,

         αν η αναγνώριση των χειριστηρίων, των ενδεικτικών λυχνιών και των δεικτών τηρεί τις απαιτήσεις της παρούσας οδηγίας.
   2.   Τα κράτη μέλη αρνούνται να χορηγήσουν έγκριση ΕΚ τύπου για κάθε νέο τύπο δικύκλου ή τρικύκλου μηχανοκινήτου οχήματος για λόγους σχετικούς με την αναγνώριση των χειριστηρίων, των ενδεικτικών λυχνιών και των δεικτών αν οι απαιτήσεις της παρούσας οδηγίας δεν έχουν τηρηθεί.
   3.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 6
   Η οδηγία 93/29/ΕΟΚ, όπως τροποποιήθηκε με την οδηγία που σημειώνεται στο παράρτημα ΙΙΙ, μέρος Α, καταργείται, με την επιφύλαξη των υποχρεώσεων των κρατών μελών όσον αφορά τις προθεσμίες ενσωμάτωσης στο εθνικό δίκαιο και εφαρμογής των οδηγιών που εμφαίνονται στο παράρτημα ΙΙΙ, μέρος Β.
   Οι αναφορές στην καταργούμενη οδηγία θεωρούνται ότι γίνονται στη παρούσα οδηγία και διαβάζονται σύμφωνα με τον πίνακα αντιστοιχίας που εμφαίνεται στο παράρτημα ΙV.
   Άρθρο 7
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Εφαρμόζεται από 1ης Ιανουαρίου 2010.
   Άρθρο 8
   Η παρούσα οδηγία απευθύνεται στα κράτη μέλη.

      Βρυξέλλες, 13 Ιουλίου 2009.

            Για το Ευρωπαϊκό Κοινοβούλιο

            O Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         E. ERLANDSSON

      (1)  ΕΕ C 325, 30.12.2006, σ. 28.

      (2)  Γνώμη του Ευρωπαϊκού Κοινοβουλίου της 19ης Ιουνίου 2007 (ΕΕ C 146 Ε της 12.6.2008, σ. 72) και απόφαση του Συμβουλίου της 7ης Ιουλίου 2009.

      (3)  ΕΕ L 188 της 29.7.1993, σ. 1.

      (4)  Βλέπε παράρτημα ΙΙΙ μέρος Α.

      (5)  ΕΕ L 124 της 9.5.2002, σ. 1.

      (6)  E/ECE/TRANS/505 – Add. 59.

      ΠΑΡΑΡΤΗΜΑ I

         ΠΡΟΔΙΑΓΡΑΦΕΣ ΤΗΣ ΑΝΑΓΝΩΡΙΣΗΣ ΤΩΝ ΧΕΙΡΙΣΤΗΡΙΩΝ, ΤΩΝ ΕΝΔΕΙΚΤΙΚΩΝ ΛΥΧΝΙΩΝ ΚΑΙ ΤΩΝ ΔΕΙΚΤΩΝ ΓΙΑ ΤΗΝ ΕΓΚΡΙΣΗ ΕΚ ΤΥΠΟΥ ΣΤΟΙΧΕΙΩΝ ΤΩΝ ΔΙΚΥΚΛΩΝ Ή ΤΡΙΚΥΚΛΩΝ ΜΗΧΑΝΟΚΙΝΗΤΩΝ ΟΧΗΜΑΤΩΝ

      1.   ΟΡΙΣΜΟΙ
      Κατά την έννοια της παρούσας οδηγίας, νοούνται ως:

                  1.1.

                  «χειριστήριο», κάθε μέρος ή στοιχείο του οχήματος ενεργοποιούμενο απευθείας από τον οδηγό, το οποίο προκαλεί μεταβολή της κατάστασης ή της λειτουργίας του οχήματος ή ενός των μερών του·

                  1.2.

                  «ενδεικτική λυχνία», το σήμα που δείχνει την ενεργοποίηση μιας διάταξης, μια λειτουργία ή μια ύποπτη ή ελαττωματική κατάσταση ή απουσία λειτουργίας·

                  1.3.

                  «δείκτης», διάταξη που πληροφορεί για την ορθή λειτουργία ή την κατάσταση ενός συστήματος ή μέρους ενός συστήματος, παραδείγματος χάρη για τη στάθμη ενός υγρού·

                  1.4.

                  «σύμβολο», το σχέδιο που καθιστά δυνατόν να αναγνωρίζεται χειριστήριο, ενδεικτική λυχνία ή δείκτης.

            2.   ΠΡΟΔΙΑΓΡΑΦΕΣ
      2.1.   Αναγνώριση

      Τα χειριστήρια, οι ενδεικτικές λυχνίες και οι δείκτες που αναφέρονται στο σημείο 2.1.5, όταν συναρμολογούνται στο όχημα, αναγνωρίζονται σύμφωνα με τις ακόλουθες προδιαγραφές.

                  2.1.1.

                  Τα σύμβολα διακρίνονται σαφώς από το φόντο.

                  2.1.2.

                  Τα σύμβολα τοποθετούνται επί του χειριστηρίου ή επί της ενδεικτικής λυχνίας του χειριστηρίου ή όσο το δυνατόν πλησιέστερα. Όταν αυτό είναι πρακτικά αδύνατο, το σύμβολο και το χειριστήριο, ή η ενδεικτική λυχνία, συνδέονται με συνεχή και όσο το δυνατόν βραχεία γραμμή.

                  2.1.3.

                  Οι φανοί πορείας αναπαριστώνται με παράλληλες και οριζόντιες φωτεινές ακτίνες και οι φανοί διασταύρωσης με παράλληλες φωτεινές ακτίνες που κλίνουν προς τα κάτω.

                  2.1.4.

                  Τα ακόλουθα χρώματα, όταν χρησιμοποιούνται στις ενδεικτικές λυχνίες, σημαίνουν τα εξής:
                  —   ερυθρό: κίνδυνος,
                  —   κίτρινο ηλέκτρου: προσοχή,
                  —   πράσινο: ασφάλεια.
                  Το κυανούν χρώμα προορίζεται αποκλειστικά για τις ενδεικτικές λυχνίες των φανών πορείας.

                  2.1.5.

                  Καθορισμός και αναγνώριση των συμβόλων

                                 Σχήμα 1

                                 Χειριστήριο φανών πορείας

                              Χρώμα ενδεικτικής λυχνίας: κυανούν

                                 Σχήμα 2

                                 Χειριστήριο φανών διασταύρωσης

                              Χρώμα ενδεικτικής λυχνίας: πράσινο

                                 Σχήμα 3

                                 Δείκτης πορείας

                              Σημείωση: Εάν υπάρχουν ξεχωριστές ενδεικτικές λυχνίες για τους δείκτες κατεύθυνσης προς τα αριστερά και τα δεξιά, τα δύο τόξα επιτρέπεται επίσης να χρησιμοποιούνται χωριστά.
                              Χρώμα ενδεικτικής λυχνίας: πράσινο

                                 Σχήμα 4

                                 Σήμα κινδύνου

                              Δύο δυνατότητες:

                                          —

                                          αναγνωριστικό σύμβολο που δίδεται παραπλεύρως
                                          χρώμα ενδεικτικής λυχνίας: ερυθρό,
                                          ή

                                          —

                                          ταυτόχρονη λειτουργία των δεικτών πορείας (δύο τόξα του σχήματος 3).

                                 Σχήμα 5

                                 Χειροκίνητος αποπνικτήρας (τσοκ)

                              Χρώμα ενδεικτικής λυχνίας: κίτρινο ηλέκτρου

                                 Σχήμα 6

                                 Ακουστικό προειδοποιητικό σήμα

                                 Σχήμα 7

                                 Στάθμη καυσίμου

                              Χρώμα ενδεικτικής λυχνίας: κίτρινο ηλέκτρου

                                 Σχήμα 8

                                 Θερμοκρασία ψυκτικού υγρού του κινητήρα

                              Χρώμα ενδεικτικής λυχνίας: ερυθρό

                                 Σχήμα 9

                                 Φόρτιση συσσωρευτή

                              Χρώμα ενδεικτικής λυχνίας: ερυθρό

                                 Σχήμα 10

                                 Έλαιο κινητήρα

                              Χρώμα ενδεικτικής λυχνίας: ερυθρό

                                 Σχήμα 11

                                 Εμπρόσθιος φανός ομίχλης (3)

                              Χρώμα ενδεικτικής λυχνίας: πράσινο

                                 Σχήμα 12

                                 Οπίσθιος φανός ομίχλης (3)

                              Χρώμα ενδεικτικής λυχνίας: κίτρινο ηλέκτρου

                                 Σχήμα 13

                                 Χειριστήριο εκκίνησης ή διακοπής λειτουργίας του κινητήρα στη θέση «εκτός λειτουργίας» (off)

                                 Σχήμα 14

                                 Χειριστήριο εκκίνησης ή παύσης λειτουργίας του κινητήρα στη θέση «σε λειτουργία» (on)

                                 Σχήμα 15

                                 Γενικός διακόπτης φωτισμού

                              Χρώμα ενδεικτικής λυχνίας: πράσινο

                                 Σχήμα 16

                                 Φανός θέσης (πλευρικός)

                              Σημείωση: εάν το χειριστήριο δεν είναι χωριστό, είναι δυνατόν να χαρακτηρίζεται με το σύμβολο του σχήματος 15.
                              Χρώμα ενδεικτικής λυχνίας: πράσινο

                                 Σχήμα 17

                                 Δείκτης «νεκρού σημείου»

                              Χρώμα ενδεικτικής λυχνίας: πράσινο

                                 Σχήμα 18

                                 Ηλεκτρικός εκκινητής

                                             (1)

                                          Οι εντός πλαισίου επιφάνειες επιτρέπεται να είναι συμπαγείς.

                                             (2)

                                          Το βαθύχρωμο τμήμα του συμβόλου μπορεί να αντικατασταθεί με την απεικόνισή του· στην περίπτωση αυτή, το λευκό τμήμα στο σχέδιο αυτό πρέπει να είναι εξ ολοκλήρου βαθύχρωμο.

                                             (3)

                                          Εάν υπάρχει μόνον ένα χειριστήριο για τον εμπρόσθιο και τον οπίσθιο φανό ομίχλης, το σύμβολο πρέπει να είναι εκείνο του «εμπρόσθιου φανού ομίχλης».

         Προσάρτημα

            Κατασκευή του βασικού προτύπου των συμβόλων που αναφέρονται στο σημείο 2.1.5

         Το βασικό πρότυπο περιλαμβάνει:

                     1.

                     ένα βασικό τετράγωνο πλευράς 50 mm, ίσης προς την ονομαστική διάσταση (α) του πρωτοτύπου·

                     2.

                     βασικό κύκλο διαμέτρου 56 mm, ο οποίος έχει κατά προσέγγιση το ίδιο εμβαδόν με το βασικό τετράγωνο (1)·

                     3.

                     δεύτερο κύκλο διαμέτρου 50 mm, εγγεγραμμένο στο βασικό τετράγωνο (1)·

                     4.

                     δεύτερο τετράγωνο, του οποίου οι κορυφές εφάπτονται με το βασικό κύκλο (2) και οι πλευρές του είναι παράλληλες προς εκείνες του βασικού τετραγώνου (1)·

                     5. και 6.

                     δύο ορθογώνια παραλληλόγραμμα του ίδιου εμβαδού με το βασικό τετράγωνο (1), των οποίων οι πλευρές είναι κάθετες μεταξύ τους. Το καθένα από αυτά σχηματίζεται έτσι ώστε να τέμνει τις αντίθετες πλευρές του βασικού τετραγώνου συμμετρικά·

                     7.

                     τρίτο τετράγωνο, του οποίου οι πλευρές διέρχονται από τα σημεία τομής του βασικού τετραγώνου (1) με το βασικό κύκλο (2) και έχουν κλίση 45°, δίδοντας έτσι στο βασικό μοντέλο τις μεγαλύτερες οριζόντιες και κάθετες διαστάσεις·

                     8.

                     ένα μη κανονικό οκτάγωνο, σχηματιζόμενο από ευθείες κεκλιμένες κατά 30° ως προς τις πλευρές του τετραγώνου (7).

               Το βασικό μοντέλο σχηματίζεται σε κάνναβο με εμβάτη 12,5 mm και συμπίπτει με το βασικό τετράγωνο (1).

      ΠΑΡΑΡΤΗΜΑ ΙΙ

         Προσάρτημα 1

            Δελτίο πληροφοριών για την αναγνώριση των χειριστηρίων, των ενδεικτικών λυχνιών και των δεικτών τύπου δίκυκλων ή τρίκυκλων μηχανοκίνητων οχημάτων

         (επισυνάπτεται στην αίτηση έγκρισης ΕΚ τύπου κατασκευαστικού στοιχείου σε περίπτωση που αυτή υποβάλλεται ανεξαρτήτως της αίτησης έγκρισης ΕΚ τύπου του οχήματος)
         Αύξων αριθμός (δίδεται από τον αιτούντα):
         Η αίτηση έγκρισης ΕΚ τύπου όσον αφορά την αναγνώριση των χειριστηρίων, των ενδεικτικών λυχνίων και των δεικτών τύπου δίκυκλου ή τρίκυκλου μηχανοκίνητου οχήματος πρέπει να συνοδεύεται από τις πληροφορίες που αναφέρονται στο παράρτημα ΙΙ της οδηγίας 2002/24/ΕΚ μέρος 1 τμήμα Α:

                     —

                     0.1,

                     —

                     0.2,

                     —

                     0.4 έως 0.6,

                     —

                     9.2.1.

         Προσάρτημα 2
         Ένδειξη της διοικητικής αρχής

            Πιστοποιητικό ΕΚ τύπου για την αναγνώριση των χειριστηρίων, των ενδεικτικών λυχνιών και των δεικτών ενός τύπου δικύκλου ή τρικύκλου οχήματος με κινητήρα

         ΥΌΔΕΙΓΜΑ
         Έκθεση αριθ. … της τεχνικής υπηρεσίας … της: …
         Αριθ. έγκρισης ΕΚ τύπου: … Αριθ. επέκτασης: …

                     1.

                     Σήμα του οχήματος: …

                     2.

                     Τύπος του οχήματος και ενδεχόμενες εκδόσεις και παραλλαγές: …

                     3.

                     Ονοματεπώνυμο και διεύθυνση του κατασκευαστή: …

                     4.

                     Ονοματεπώνυμο και διεύθυνση του ενδεχόμενου εντολοδόχου του κατασκευαστή: …
                     …

                     5.

                     Όχημα υποβληθέν σε δοκιμή στις: …

                     6.

                     Η έγκριση ΕΚ τύπου χορηγείται/απορρίπτεται (1)

                     7.

                     Τόπος: …

                     8.

                     Ημερομηνία: …

                     9.

                     Υπογραφή: …

         (1)  Διαγράψτε την περιττή ένδειξη.

      ΠΑΡΑΡΤΗΜΑ III
      ΜΈΡΟΣ A

         Καταργούμενη οδηγία με την τροποποίησή της

         (κατά το άρθρο 6)

                  Οδηγία 93/29/ΕΟΚ του Συμβουλίου

                  (ΕΕ L 188 της 29.7.1993, σ. 1)

                  Οδηγία 2000/74/ΕΚ της Επιτροπής

                  (ΕΕ L 300 της 29.11.2000, σ. 24)

            ΜΈΡΟΣ B

         Κατάλογος ημερομηνιών ενσωμάτωσης στο εθνικό δίκαιο και εφαρμογής

         (κατά το άρθρο 6)

                  Οδηγία

                  Λήξη προθεσμίας ενσωμάτωσης

                  Ημερομηνία εφαρμογής

                  93/29/ΕΟΚ

                  14η Δεκεμβρίου 1994

                  14η Ιουνίου 1995 (1)

                  2000/74/ΕΚ

                  31η Δεκεμβρίου 2001

                  1η Ιανουαρίου 2002 (2)

         (1)  Σύμφωνα με το άρθρο 5 παράγραφος 1 της οδηγίας 93/29/ΕΟΚ:

         «Από την ημερομηνία που σημειώνεται στο πρώτο εδάφιο, τα κράτη μέλη δεν δύνανται να απαγορεύουν, για λόγους που αφορούν την αναγνώριση των χειριστηρίων, των ενδεικτικών λυχνιών και των δεικτών την πρώτη θέση σε κυκλοφορία των οχημάτων που είναι σύμφωνα με την παρούσα οδηγία.».

      Η εν λόγω ημερομηνία είναι η 14η Δεκεμβρίου 1994· βλέπε άρθρο 5 παράγραφος 1 πρώτο εδάφιο της οδηγίας 93/29/ΕΟΚ.

         (2)  Σύμφωνα με το άρθρο 2 της οδηγίας 2000/74/ΕΚ:

         «1.   Από 1ης Ιανουαρίου 2002, τα κράτη μέλη, για λόγους σχετικούς με την αναγνώριση των χειριστηρίων, των ενδεικτικών λυχνιών και των δεικτών:

                     —

                     δεν απορρίπτουν τη χορήγηση έγκρισης ΕΚ τύπου ενός τύπου δίκυκλων ή τρίκυκλων οχημάτων με κινητήρα, ή

                     —

                     δεν απαγορεύουν την ταξινόμηση, την πώληση ή τη θέση σε κυκλοφορία δίκυκλων ή τρίκυκλων οχημάτων με κινητήρα,

               εφόσον η αναγνώριση των χειριστηρίων ενδεικτικών λυχνιών και δεικτών ανταποκρίνεται στις προδιαγραφές της οδηγίας 93/29/ΕΟΚ, όπως τροποποιείται από την παρούσα οδηγία.
         2.   Από την 1η Ιουλίου 2002 τα κράτη μέλη απορρίπτουν τη χορήγηση έγκρισης ΕΚ τύπου κάθε νέου τύπου δίκυκλου ή τρίκυκλου οχήματος με κινητήρα για λόγους σχετικούς με την αναγνώριση των χειριστηρίων, ενδεικτικών λυχνιών και δεικτών, εφόσον δεν τηρούνται οι απαιτήσεις της οδηγίας 93/29/ΕΟΚ, όπως τροποποιείται από την παρούσα οδηγία.».

      ΠΑΡΑΡΤΗΜΑ IV

         ΠΙΝΑΚΑΣ ΑΝΤΙΣΤΟΙΧΙΑΣ

                  Οδηγία 93/29/ΕΟΚ

                  Οδηγία 2000/74/ΕΚ

                  Παρούσα οδηγία

                  Άρθρα 1 και 2

                  Άρθρα 1 και 2

                  Άρθρο 3 πρώτο εδάφιο

                  Άρθρο 3 παράγραφος 1

                  Άρθρο 3 δεύτερο εδάφιο

                  Άρθρο 3 παράγραφος 2

                  Άρθρο 4 εισαγωγικό μέρος

                  Άρθρο 4 εισαγωγικό μέρος

                  Άρθρο 4 πρώτη περίπτωση

                  Άρθρο 4 στοιχείο α)

                  Άρθρο 4 δεύτερη περίπτωση

                  Άρθρο 4 στοιχείο β)

                  Άρθρο 5 παράγραφος 1

                  —

                  Άρθρο 2 παράγραφος 1

                  Άρθρο 5 παράγραφος 1

                  Άρθρο 2 παράγραφος 2

                  Άρθρο 5 παράγραφος 2

                  Άρθρο 5 παράγραφος 2

                  Άρθρο 5 παράγραφος 3

                  —

                  Άρθρα 6 και 7

                  Άρθρο 6

                  Άρθρο 8

                  Παραρτήματα Ι και ΙΙ

                  Παραρτήματα Ι και ΙΙ

                  —

                  Παράρτημα ΙΙΙ

                  —

                  Παράρτημα ΙV


Avis juridique important

|

31994L0078

Οδηγία 94/78/ΕΚ της Επιτροπής της 21ης Δεκεμβρίου 1994 για την προσαρμογή στην τεχνική πρόοδο της οδηγίας 78/549/ΕΟΚ του Συμβουλίου όσον αφορά τους προφυλακτήρες τροχών των μηχανοκινήτων οχημάτων

Επίσημη Εφημερίδα αριθ. L 354 της 31/12/1994 σ. 0010 - 0015 Φινλανδική ειδική έκδοση: Κεφάλαιο 13 τόμος 27 σ. 0080  Σουηδική ειδική έκδοση: Κεφάλαιο 13 τόμος 27 σ. 0080

ΟΔΗΓΙΑ 94/78/EK ΤΗΣ ΕΠΙΤΡΟΠΗΣ της 21ης Δεκεμβρίου 1994 για την προσαρμογή στην τεχνική πρόοδο της οδηγίας 78/549/EOK του Συμβουλίου όσον αφορά τους προφυλακτήρες τροχών των μηχανοκινήτων οχημάτωνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 70/156/EOK του Συμβουλίου της 6ης Φεβρουαρίου 1970 περί προσεγγίσεως των νομοθεσιών των κρατών μελών που αφορούν την έγκριση των οχημάτων με κινητήρα και των ρυμουλκουμένων τους (1), όπως τροποποιήθηκε τελευταία από την οδηγία 93/81/EOK (2),  και ιδίως το άρθρο 13 παράγραφος 2,  την οδηγία 78/549/EOK του Συμβουλίου της 12ης Ιουλίου 1978 περί προσεγγίσεως των νομοθεσιών των κρατών των αναφερομένων στην κάλυψη των τροχών των οχημάτων με κινητήρα (3), και ιδίως το άρθρο 4,  Εκτιμώντας:  ότι η οδηγία 78/549/EOK είναι μία από τις επί μέρους οδηγίες της διαδικασίας έγκρισης EOK τύπου που θεσπίστηκε με την οδηγία 70/156/EOK- ότι, συνεπώς, οι διατάξεις της οδηγίας 70/156/EOK που αφορούν τα συστήματα, τα κατασκευαστικά στοιχεία και τις  ιδιαίτερες τεχνικές μονάδες των οχημάτων ισχύουν για την παρούσα οδηγία- ότι, ιδίως, βάσει του άρθρου 3 παράγραφος 4 και του άρθρου 4 παράγραφος 3 της οδηγίας 70/156/EOK απαιτείται κάθε επιμέρους οδηγία να συνοδεύεται από έγγραφο πληροφοριών, το οποίο να περιέχει τα σχετικά σημεία του παραρτήματος I της εν λόγω οδηγίας,  καθώς και από ένα πιστοποιητικό έγκρισης τύπου βασισμένο στο παράρτημα VI, για να καθίσταται δυνατή η μηχανογράφηση της εν λόγω έγκρισης τύπου- ότι αυξάνεται ο αριθμός επιβατικών αυτοκινήτων με τέσσερις κινητήριους τροχούς, ανεξάρτητα εάν ο μηχανισμός κίνησης στους τέσσερις τροχούς είναι μονίμως σε λειτουργία, τίθεται αυτόματα σε λειτουργία ή τίθεται σε λειτουργία από τον οδηγό- ότι χρειάζεται,  για τα εν λόγω επιβατικά αυτοκίνητα, και υπό το φως της τεχνικής προόδου, να επανεξετασθούν ορισμένες παράμετροι σχεδιασμού και λειτουργίας και να τροποποιηθούν ορισμένες διατάξεις της οδηγίας 78/549/EOK, έτσι ώστε να αντανακλάται η τρέχουσα και η  μελλοντική εξέλιξη της αγοράς και να πληρούνται οι ανάγκες ορθού σχεδιασμού, κατασκευής και ασφαλούς λειτουργίας- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την Προσαρμογή στην Τεχνική Πρόοδο που συγκροτήθηκε βάσει της οδηγίας 70/156/EOK,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Στο άρθρο 1 η οδηγία 78/549/EOK τροποποιείται ως εξής: Η φράση "καθοριζόμενης στο παράρτημα I της οδηγίας 70/156/EOK" τροποποιείται ως εξής: "που καθορίζεται στο παράρτημα II Α της οδηγίας 70/156/EOK".  2. Τα παραρτήματα I και II τροποποιούνται σύμφωνα με τα σημεία 1, 2 και 3 του παραρτήματος της παρούσας οδηγίας.  3. Προστίθεται το παράρτημα III που παρατίθεται στο σημείο 4 του παραρτήματος της παρούσας οδηγίας.   Άρθρο 2  1. Από την 1η Ιουλίου 1995, τα κράτη μέλη δεν μπορούν, για λόγους που αφορούν τους προφυλακτήρες τροχών:  - να αρνηθούν, για έναν τύπο μηχανοκίνητου οχήματος, τη χορήγηση έγκρισης τύπου EOK ή εθνικής έγκρισης τύπου,  ή - να απαγορεύσουν την ταξινόμηση, την πώληση ή τη θέση σε κυκλοφορία οχημάτων, εφόσον οι προφυλακτήρες τροχών πληρούν τις απαιτήσεις της οδηγίας 78/549/EOK, όπως τροποποιείται από την παρούσα οδηγία.  2. Από την 1η Ιανουαρίου 1996, τα κράτη μέλη:  - δεν χορηγούν πλέον την έγκριση τύπου EOK και - μπορούν να αρνηθούν να χορηγήσουν την εθνική έγκριση τύπου,  για έναν τύπο οχήματος για λόγους που αφορούν τους προφυλακτήρες τροχών, εφόσον δεν πληρούνται οι απαιτήσεις της οδηγίας 78/549/EOK, όπως τροποποιείται από την παρούσα οδηγία.   Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία πριν από την 1η Ιουλίου 1995 και πληροφορούν αμέσως την Επιτροπή σχετικά.  Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.  2. Τα κράτη μέλη ανακοινώνουν στην Επιτροπή τα κείμενα των διατάξεων εσωτερικού δικαίου, τις οποίες θεσπίζουν στον τομέα που διέπεται από την παρούσα οδηγία.   Άρθρο 4  Η παρούσα οδηγία αρχίζει να ισχύει την εικοστή ημέρα από τη δημοσίευσή της, στην Επίσημη Εφημερίδα των Ευρωπαϊκών Κοινοτήτων.  Βρυξέλλες, 21 Δεκεμβρίου 1994.  Για την Επιτροπή Martin BANGEMANN Μέλος της Επιτροπής  (1) ΕΕ αριθ. L 42 της 23. 2. 1970, σ. 1.(2) ΕΕ αριθ. L 264 της 23. 10. 1993, σ. 49.(3) ΕΕ αριθ. L 168 της 26. 6. 1978, σ. 45.    ΠΑΡΑΡΤΗΜΑ  1. Πριν από το παράρτημα I παρεμβάλλονται τα ακόλουθα:  "Κατάλογος Παραρτημάτων Παράρτημα I: Γενικές απαιτήσεις, ειδικές απαιτήσεις, χρήση αλυσίδων, χορήγηση έγκρισης EOK τύπου, τροποποιήσεις των εγκρίσεων, συμμόρφωση της παραγωγής Παράρτημα II: Έγγραφο πληροφοριών Παράρτημα III: Πιστοποιητικό έγκρισης τύπου" 2. Το παράρτημα I τροποποιείται ως εξής:  α) Ως τίτλος του παραρτήματος I παρεμβάλλονται τα ακόλουθα:  "ΓΕΝΙΚΕΣ ΑΠΑΙΤΗΣΕΙΣ, ΕΙΔΙΚΕΣ ΑΠΑΙΤΗΣΕΙΣ, ΧΡΗΣΗ ΑΛΥΣΙΔΩΝ, ΑΙΤΗΣΗ ΕΓΚΡΙΣΗΣ ΕΟΚ ΤΥΠΟΥ, ΧΟΡΗΓΗΣΗ ΕΓΚΡΙΣΗΣ EOK ΤΥΠΟΥ, ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ, ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ" β) Το σημείο 2.1 αντικαθίσταται από τα ακόλουθα:  "2.1. Οι προφυλακτήρες τροχών πληρορύν τις ακόλουθες απαιτήσεις, όταν το όχημα βρίσκεται σε ετοιμότητα λειτουργίας, (βλέπε σημείο 2.6 του παραρτήματος II), μεταφέρει έναν επιβάτη στο εμπρόσθιο κάθισμα και οι τροχοί είναι παράλληλοι προς το διαμήκη άξονα  του οχήματος:" γ) Το σημείο 2.1.1 αντικαθίσταται από τα ακόλουθα:  "2.1.1. Στο τμήμα που ορίζεται από τα ακτινικά επίπεδα που σχηματίζουν γωνία 30o προς τα εμπρός και 50o προς τα οπίσω του κέντρου των τροχών (βλέπε εικόνα 1), το ολικό πλάτος (q) των προφυλακτήρων τροχών πρέπει να είναι τουλάχιστον ικανό να καλύψει το  ολικό πλάτος (b) του ελαστικού, λαμβανομένων υπόψη των περάτων του συνδυασμού ελαστικού/τροχού, όπως καθορίζονται από τον κατασκευαστή και όπως υποδεικνύονται στο σημείο 1.3 του προσαρτήματος στο παράρτημα III. Στην περίπτωση συζυγών τροχών, λαμβάνεται  υπόψη το ολικό πλάτος των δύο ελαστικών (t)." δ) Το σημείο 3.1 αντικαθίσταται από τα ακόλουθα:  "3.1. Στην περίπτωση οχημάτων με μόνον δύο κινητήριους τροχούς, ο κατασκευαστής πιστοποιεί ότι το όχημα έχει σχεδιασθεί κατά τρόπο ώστε τουλάχιστον ένας τύπος αλυσίδων να δύναται να χρησιμοποιηθεί επί ενός τουλάχιστον εκ των εγκεκριμένων τύπων τροχού  και ελαστικού για τους κινητήριους τροχούς αυτού του τύπου οχήματος. Ένας συνδυασμός αλυσίδας/ελαστικού/τροχού που είναι κατάλληλος για το όχημα καθορίζεται από τον κατασκευαστή και υποδεικνύεται στο σημείο 1.2 του προσαρτήματος στο παράρτημα III." ε) Στο σημείο 3 προστίθενται τα ακόλουθα σημεία 3.2 και 3.3:  "3.2. Στην περίπτωση οχημάτων με τέσσερις κινητήριους τροχούς, στα οποία συμπεριλαμβάνονται οχήματα των οποίων ένας κινητήριος άξονας δύναται να απεμπλακεί χειροκίνητα ή αυτόματα, ο κατασκευαστής πιστοποιεί ότι το όχημα έχει σχεδιασθεί κατά τρόπο ώστε  τουλάχιστον ένας τύπος αλυσίδων να δύναται να χρησιμοποιηθεί επί ενός τουλάχιστον εκ των εγκεκριμένων τύπων τροχού και ελαστικού για έναν τουλάχιστον κινητήριο άξονα, ο οποίας δεν δύναται να απεμπλακεί, αυτού του τύπου οχήματος. Ένας συνδυασμός  αλυσίδας/ελαστικού/τροχού που είναι κατάλληλος για το όχημα και τους κινητήριους τροχούς, επί των οποίων μπορούν να τοποθετηθούν οι αλυσίδες, καθορίζεται από τον κατασκευαστή και υποδεικνύεται στο σημείο 1.2 του προσαρτήματος στο παράρτημα III.  3.3. Κάθε όχημα, το οποίο υπάγεται στις σειρές που είναι σύμφωνες με το όχημα για το οποίο έχει χορηγηθεί έγκριση τύπου EOK, πρέπει να συνοδεύεται από οδηγίες σχετικά με τον τύπο ή τους τύπους αλυσίδων που δύνανται να χρησιμοποιηθούν." στ) Το σημείο 4.1 αντικαθίσταται από τα ακόλουθα:  "4.1. Η αίτηση έγκρισης τύπου EOK, βάσει του άρθρου 3 παράγραφος 4 της οδηγίας 70/156/EOK, για έναν τύπο οχήματος όσον αφορά τους προφυλακτήρες τροχών, υποβάλλεται από τον κατασκευαστή."- ζ) το σημείο 4.2 αντικαθίσταται από τα ακόλουθα:  "4.2. Υπόδειγμα του εγγράφου πληροφοριών δίδεται στο παράρτημα II." η) Τα σημεία 4.2.1 και 4.2.2 απαλείφονται.  θ) Προστίθενται τα ακόλουθα σημεία 5, 6 και 7:  "5. ΧΟΡΗΓΗΣΗ ΕΓΚΡΙΣΗΣ ΤΥΠΟΥ EOK 5.1. Εφόσον πληρούνται οι σχετικές απαιτήσεις, χοηγείται έγκριση τύπου EOK βάσει του άρθρου 4 παράγραφος 3 της οδηγίας 70/156/EOK.  5.2. Υπόδειγμα του πιστοποιητικού έγκρισης τύπου EOK δίδεται στο παράρτημα III.  5.3. Βάσει του παραρτήματος VII της οδηγίας 70/156/EOK, σε κάθε εγκεκριμένο τύπο οχήματος αποδίδεται αριθμός έγκρισης. Το συγκεκριμένο κράτος μέλος δεν αποδίδει τον ίδιο αριθμό σε άλλο τύπο οχήματος.  6. ΜΕΤΑΤΡΟΠΗ ΤΩΝ ΤΥΠΩΝ ΚΑΙ ΤΡΟΠΟΠΟΙΗΣΕΙΣ ΤΩΝ ΕΓΚΡΙΣΕΩΝ 6.1. Σε περίπτωση μετατροπής του τύπου οχήματος που έχει εγκριθεί βάσει της παρούσας οδηγίας, ισχύουν οι διατάξεις του άρθρου 5 της οδηγίας 70/156/EOK.  7. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ 7.1. Τα μέτρα με τα οποία διασφαλίζεται η συμμόρφωση της παραγωγής λαμβάνονται σύμφωνα με τις διατάξεις του άρθρου 10 της οδηγίας 70/156/EOK." 3. Το παράτημα II αντικαθίσταται από τα ακόλουθα:  "ΠΑΡΑΡΤΗΜΑ II Έγγραφο πληροφοριών αριθ. . . . . . .  σύμφωνα με το παράρτημα I της οδηγίας 70/156/EOK του Συμβουλίου σχετικά με την έγκριση τύπου EOK οχήματος όσον αφορά τους προφυλακτήρες τροχών, οδηγία 78/549/EOK, όπως τροποποιήθηκε τελευταία από την οδηγία 94/78/EK Οι ακόλουθες πληροφορίες παρέχονται, κατά περίπτωση, εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να  δείχνουν επαρκείς λεπτομέρειες.  Εάν τα συστήματα, τα κατασκευαστικά στοιχεία ή οι ιδιαίτερες τεχνικές μονάδες διαθέτουν ηλεκτρονικά χειριστήρια, πρέπει να δίδονται πληροφορίες σχετικά με τις επιδόσεις τους.  0. ΓΕΝΙΚΑ 0.1. Μάρκα (εμπορική επωνυμία του κατασκευαστή):  0.2. Τύπος και γενική(ές) εμπορική(ές) περιγραφή(ές):  0.3. Μέσα αναγνώρισης του τύπου, εφόσον υπάρχει σχετική σήμανση στό όχημα(β):  0.3.1. Θέση της εν λόγω σήμανσης:  0.4. Κατηγορία οχήματος: (γ) 0.5. Όνομα και διεύθυνση του κατασκευαστή:  0.8. Διεύθυνση(εις) του(των) εργοστασίου(ων) συναρμολόγησης:  1. ΓΕΝΙΚΑ ΚΑΤΑΣΚΕΥΑΣΤΙΚΑ ΧΑΡΑΚΤΗΡΙΣΤΙΚΑ ΤΟΥ ΟΧΗΜΑΤΟΣ 1.1. Φωτογραφίες ή/και σχέδια αντιπροσωπευτικού οχήματος:  1.3. Αριθμός αξόνων και τροχών:  1.3.1. Αριθμός και θέση αξόνων με δίδυμους τροχούς:  2. ΜΑΖΕΣ ΚΑΙ ΔΙΑΣΤΑΣΕΙΣ(ε) (σε kg και mm) (όπου είναι δυνατόν, να γίνεται παραπομπή σε σχέδιο) 2.4. Κλίμακα διαστάσεων του οχήματος (ολικών):  2.4.1. Για πλαίσιο χωρίς αμάξωμα Η αρίθμηση των σημείων και οι υποσημειώσεις που χρησιμοποιούνται στο παρόν έγγραφο πληροφοριών αντιστοιχούν σε εκείνες του παραρτήματος I της οδηγίας 70/156/EOK.  Τα σημεία που δεν είναι σχετικά με το σκοπό της παρούσας οδηγίας παραλείπονται.  2.4.1.3. Ύψος (κενού οχήματος)(ιβ) (για ρυθμιζόμενες καθ' ύψος αναρτήσεις, να δειχθεί η κανονική θέση πορείας):  2.4.2. Για πλαίσιο με αμάξωμα:  2.4.2.3. Ύψος (κενού οχήματος)(ιβ) (για ρυθμιζόμενες καθ' ύψος αναρτήσεις, να δειχθεί η κανονική θέση πορείας):  2.6. Μάζα του οχήματος με το αμάξωμα σε ετοιμότητα λειτουργίας ή μάζα του πλαισίου με το θάλαμο, εφόσον ο κατασκευαστής δεν παρέχει το αμάξωμα (με ψυκτικό μέσο, λιπαντικά, καύσιμο, εργαλεία, εφεδρικό τροχό και οδηγό)(ιε) (μέγιστη και ελάχιστη για κάθε  έκδοση):  6. ΑΝΑΡΤΗΣΗ 6.6. Ελαστικά και τροχοί:  6.6.1. Συνδυασμός(οί) ελαστικού/τροχού [Για τα ελαστικά δίδεται ο κωδικός μεγέθους, ο δείκτης ελάχιστης ικανότητας φόρτισης και το σύμβολο της κατηγορίας ελάχιστης ταχύτητας- για τους τροχούς δίδεται το(τα) μέγεθος(η) σώτρων και η(οι) απόκλιση(εις)]:  6.6.1.1. Άξονας 1:  6.6.1.2. Άξονας 2:  6.6.1.3. Άξονας 3:  6.6.1.4. Άξονας 4:  6.6.4. Συνιστώμενος από τον κατασκευαστή συνδυασμός αλυσίδας/ελαστικού/τροχού στον εμπρόσθιο ή/και στον οπίσθιο άξονα, ο οποίος είναι κατάλληλος για τον τύπο του οχήματος.  9. ΑΜΑΞΩΜΑ 9.16. Προφυλακτήρες τροχών:  9.16.1. Σύντομη περιγραφή του οχήματος όσον αφορά τους προφυλακτήρες των τροχών:  9.16.2. Λεπτομερή σχέδια των προφυλακτήρων των τροχών και της θέσης τους στο όχημα, όπου εμφαίνονται οι προδιαγραφόμενες στην εικόνα 1 του παραρτήματος της οδηγίας 78/549/EOK διαστάσεις και λαμβάνονται υπόψη τα πέρατα των συνδυασμών ελαστικού/τροχού:" 4. Προστίθεται το ακόλουθο παράρτημα III:  "ΠΑΡΑΡΤΗΜΑ III ΥΠΟΔΕΙΓΜΑ [μέγιστο μέγεθος: Α4 (210 x 297 mm)] ΠΙΣΤΟΠΟΙΗΤΙΚΟ ΕΓΚΡΙΣΗΣ ΤΥΠΟΥ EOK Σφραγίδα της διοίκησης Ανακοίνωση που αφορά την - έγκριση τύπου (1) - επέκταση έγκρισης τύπου (2) - απόρριψη έγκρισης τύπου (3) - ανάκληση έγκρισης τύπου (4) ενός τύπου οχήματος/κατασκευαστικού στοιχείου/ιδιαίτερης τεχνικής μονάδας (5) σχετικά με την οδηγία 78/549/EOK, όπως τροποποιήθηκε τελευταία από την οδηγία 94/78/EK.  Αριθμός έγκρισης τύπου:  Λόγος επέκτασης:  Τμήμα I 0.1. Μάρκα (εμπορική ονομασία του κατασκευαστή):  0.2. Τύπος και γενική(ές) εμπορική(ές) περιγραφή(ές):  0.3. Μέσα αναγνώρισης του τύπου, εφόσον υπάρχει σχετική σήμανση στο όχημα/κατασκευαστικό στοιχείο/ιδιαίτερη τεχνική μονάδα (6) (7):  0.3.1. Θέση της εν λόγω σήμανσης:  0.4. Κατηγορία οχήματος (8):  0.5. Όνομα και διεύθυνση του κατασκευαστή:  0.7. Στην περίπτωση κατασκευαστικών στοιχείων και ιδιαιτέρων τεχνικών μονάδων, θέση και τρόπος στερέωσης του σήματος έγκρισης τύπου EOK:  0.8. Διεύθυνση(σεις) του (των) εργοστασίου(ων) συναρμολόγησης:  Τμήμα II 1. Συμπληρωματικές πληροφορίες (ενδεχομένως): βλέπε προσάρτημα.  2. Αρμόδια τεχνική υπηρεσία για τη διεξαγωγή των δοκιμών:  3. Ημερομηνία της έκθεσης δοκιμών:  4. Αριθμός της έκθεσης δοκιμών:  5. Παρατηρήσεις (ενδεχομένως): βλέπε προσάρτημα.  6. Τόπος:  7. Ημερομηνία:  8. Υπογραφή:  9. Επισυνάπτεται το ευρετήριο του πακέτου πληροφοριών που έχει υποβληθεί στην αρμόδια για τις εγκρίσεις αρχή, το οποίο χορηγείται κατόπιν αιτήσεως.  Προσάρτημα στο πιστοποιητικό έγκρισης τύπου αριθ. . . . . . .  που αφορά την έγκριση τύπου οχήματος σχετικά με την οδηγία 78/549/EOK, όπως τροποποιήθηκε τελευταία από την οδηγία 94/78/EK 1. Συμπληρωματικές πληροφορίες.  1.1. Σύντομη περιγραφή του οχήματος όσον αφορά τους προφυλακτήρες τροχών:  1.2. Οριζόμενος από τον κατασκευαστή συνδυασμός αλυσίδας/ελαστικού/τροχού στον εμπρόσθιο ή/και στον οπίσθιο άξονα:  1.3. Συνδυασμός(οί) ελαστικού/τροχού, στον οποίο συμπεριλαμβάνονται οι αποκλίσεις που ορίζει ο κατασκευαστής:  5. Παρατηρήσεις:   (1) Διαγράφεται ό,τι δεν ισχύει.(2) Διαγράφεται ό,τι δεν ισχύει.(3) Εάν τα μέσα αναγνώρισης του τύπου περιέχουν χαρακτήρες που δεν είναι σχετικοί με την περιγραφή των τύπων των οχημάτων, των κατασκευαστικών στοιχείων ή των ιδιαιτέρων τεχνικών  μονάδων που καλύπτονται από το παρόν πιστοποιητικό έγκρισης τύπου, οι χαρακτήρες αυτοί υποδεικνύονται στα έγγραφα με το σύμβολο: "?" (π.χ.ABC??123??).(4) Όπως ορίζεται στο παράρτημα II Α της οδηγίας 70/156/EOK.


Avis juridique important

|

31995L0047

Οδηγία 95/47/ΕΚ του Ευρωπαϊκού Κοινοβουλίου και του Συμβουλίου της 24ης Οκτωβρίου 1995 σχετικά με τη χρήση προτύπων για τη μετάδοση τηλεοπτικού σήματος

Επίσημη Εφημερίδα αριθ. L 281 της 23/11/1995 σ. 0051 - 0054

ΟΔΗΓΙΑ 95/47/ΕΚ ΤΟΥ  ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥτης 24ης Οκτωβρίου 1995σχετικά με τη χρήση προτύπων για  τη μετάδοση τηλεοπτικού σήματοςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 57 παράγραφος 2, το άρθρο  66 και το άρθρο 100 Α, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας σύμφωνα με τη διαδικασία του άρθρου 189 Β της συνθήκης (3), Εκτιμώντας: ότι με τις αποφάσεις του Συμβουλίου 89/337/ΕΟΚ (4) και 89/630/ΕΟΚ (5), η Κοινότητα αναγνώρισε τη  στρατηγική σημασία των υπηρεσιών της προηγμένης τηλεόρασης και της τηλεόρασης υψηλής ευκρίνειας  (High Definition Television - HDTV) για την ευρωπαϊκή βιομηχανία ηλεκτρονικών συσκευών ευρείας  κατανάλωσης και για τις ευρωπαϊκές βιομηχανίες τηλεόρασης και κινηματογράφου και δημιούργησε το  πλαίσιο στρατηγικής για την εισαγωγή προηγμένων τηλεοπτικών υπηρεσιών και υπηρεσιών HDTV στην  Ευρώπη 7ότι οι στόχοι της στρατηγικής για την εισαγωγή της HDTV στην Ευρώπη αποτελούν αναπόσπαστο  τμήμα της κοινοτικής πολιτικής στο χώρο των οπτικοακουστικών μέσων, για την οποία θα πρέπει να  τονισθεί εκ νέου η σημασία της οδηγίας 89/552/ΕΟΚ του Συμβουλίου της 3ης Οκτωβρίου 1989 για το  συντονισμό ορισμένων νομοθετικών, κανονιστικών και διοικητικών διατάξεων των κρατών μελών σχετικά  με την άσκηση τηλεοπτικών δραστηριοτήτων (6) 7 ότι πρέπει να λαμβάνονται υπόψη και οι άλλοι στόχοι  της πολιτικής αυτής στα πλαίσια της προοπτικής της ανάπτυξης του ευρωπαϊκού οπτικοακουστικού  δυναμικού, ιδίως δε οι διαρθρωτικοί στόχοι, όπως η ανάπτυξη της παραγωγής σε χώρες ή περιφέρειες με  πλέον περιορισμένο οπτικοακουστικό δυναμικό 7ότι η οδηγία 92/38/ΕΟΚ του Συμβουλίου της 11ης Μαΐου  1992 για τη θέσπιση προτύπων για τη δορυφορική μετάδοση τηλεοπτικών σημάτων (7) θέσπισε ένα  ρυθμιστικό πλαίσιο προτύπων για προηγμένες υπηρεσίες τηλεοπτικής εκπομπής για τηλεοπτικά  προγράμματα, βασισμένο στο πρότυπο HD-MAC (8) για τις ευρωπαϊκές δορυφορικές και καλωδιακές  μεταδόσεις όσον αφορά την μη πλήρως ψηφιακή HDTV και στο πρότυπο D2-MAC (9) για τις άλλες μη πλήρως  ψηφιακές δορυφορικές και καλωδιακές μεταδόσεις ευρείας οθόνης σε σχήμα 16:9 7ότι η απόφαση  93/424/ΕΟΚ του Συμβουλίου της 22ας Ιουλίου 1993 σχετικά με τη θέσπιση σχεδίου δράσης για την  εισαγωγή προηγμένων τηλεοπτικών υπηρεσιών στην Ευρώπη (10) αποσκοπεί στην προώθηση του σχήματος  ευρείας οθόνης 16:9 (625 ή 1250 γραμμές), ανεξάρτητα από το χρησιμοποιούμενο ευρωπαϊκό τηλεοπτικό  πρότυπο και ανεξάρτητα από τη μέθοδο εκπομπής (επίγεια, δορυφορική ή καλωδιακή) 7ότι με το άρθρο 7  της οδηγίας 92/38/ΕΟΚ καλείται η Επιτροπή να υποβάλει έκθεση σχετικά με τις συνέπειες της εφαρμογής  της οδηγίας αυτής, την εξέλιξη της αγοράς, ιδίως τη διείσδυση στην αγορά η οποία υπολογίζεται βάσει  αντικειμενικών κριτηρίων, και τη χρησιμοποίηση της κοινοτικής χρηματοδότησης και να υποβάλει  προτάσεις προς το Συμβούλιο για την προσαρμογή της οδηγίας προς τις εξελίξεις αυτές εφόσον είναι  απαραίτητο 7ότι, για την επίτευξη των κοινοτικών στόχων που καθορίζονται στις προαναφερόμενες  αποφάσεις και για τη συμβολή στην καλή λειτουργία της εσωτερικής αγοράς, όπως προβλέπεται στο άρθρο  7Α της συνθήκης, στον τομέα της εκπομπής τηλεοπτικού σήματος, πρέπει να ληφθούν μέτρα για τη  θέσπιση κοινού σχήματος για μεταδόσεις ευρείας οθόνης 7ότι το σχήμα εικόνας ευρείας οθόνης 16:9  έχει υιοθετηθεί σε παγκόσμιο επίπεδο από τη Διεθνή Ένωση Τηλεπικοινωνιών (International  Telecommunication Union - ITU) (11) για την HDTV και ότι είναι επιθυμητό και δυνατό να αναπτυχθεί η  αγορά για προηγμένες τηλεοπτικές υπηρεσίες και προϊόντα που έχουν το ίδιο σχήμα εικόνας ευρείας  οθόνης 16:9 7ότι, για τους σκοπούς της παρούσας οδηγίας, μια υπηρεσία τηλεόρασης ευρείας οθόνης  πρέπει να πληροί ορισμένες ελάχιστες απαιτήσεις, δηλαδή να χρησιμοποιεί σύστημα μετάδοσης που  μεταδίδει επαρκείς πληροφορίες ούτως ώστε ένας εξειδικευμένος δέκτης να παρουσιάζει εικόνα σε  ολόκληρη την οθόνη, με πλήρη κατακόρυφη διαχωριστική ικανότητα, και ότι, για τους ίδιους σκοπούς,  μια υπηρεσία τηλεόρασης η οποία χρησιμοποιεί μετάδοση «letterbox» σε οθόνη 4:3 και δεν πληροί το  ανωτέρω στοιχειώδες κριτήριο δεν θα πρέπει να θεωρείται ως υπηρεσία τηλεόρασης ευρείας οθόνης  7ότι, προς το παρόν, οι τηλεοπτικές υπηρεσίες παρέχονται στις κατοικίες με επίγεια, με δορυφορικά  και με καλωδιακά συστήματα και ότι πρέπει να διατεθούν προηγμένες υπηρεσίες ευρείας οθόνης στο  μεγαλύτερο δυνατό αριθμό θεατών 7ότι τα καλωδιακά τηλεοπτικά δίκτυα και οι τεχνικές τους  χωρητικότητες, όπως ορίζονται από τα κράτη μέλη, είναι σημαντικά στοιχεία της τηλεοπτικής υποδομής  πολλών κρατών μελών και θα έχουν κρίσιμη σημασία για το μέλλον των προηγμένων τηλεοπτικών υπηρεσιών  7ότι τα συστήματα κεντρικής κεραίας, όπως καθορίζονται από τα κράτη μέλη, δεν θίγονται από την  παρούσα οδηγία 7ότι είναι απαραίτητο να καθιερωθούν κοινά πρότυπα για την ψηφιακή μετάδοση  τηλεοπτικού σήματος, είτε μέσω καλωδίου είτε μέσω δορυφόρου είτε με επίγεια συστήματα, ώστε να  καταστεί δυνατός ο αποτελεσματικός ανταγωνισμός υπό συνθήκες ελεύθερης αγοράς και ότι τούτο θα  επιτευχθεί καλύτερα εάν το σχετικό έργο ανατεθεί σε αναγνωρισμένο ευρωπαϊκό οργανισμό τυποποίησης,  λαμβανομένων υπόψη, ενδεχομένως, των σχετικών αποτελεσμάτων των τρεχουσών διαδικασιών για την  αναζήτηση συναίνεσης μεταξύ των παραγόντων της αγοράς 7ότι είναι σκόπιμο τα πρότυπα αυτά να  καταρτισθούν εγκαίρως και πριν εισαχθούν στην αγορά υπηρεσίες συνδεόμενες με την ψηφιακή τηλεόραση  7ότι η υπό όρους πρόσβαση αποτελεί σημαντικό ζήτημα για τους καταναλωτές και τους φορείς παροχής  τηλεοπτικών υπηρεσιών επί πληρωμή καθώς και για τους κατόχους δικαιωμάτων εκμετάλλευσης των  προγραμμάτων 7ότι με μια ευρεία διαδικασία διαλόγου, με συμμετοχή των ενδιαφερομένων οικονομικών  παραγόντων στην ευρωπαϊκή αγορά, επιτεύχθηκαν συμφωνίες για ορισμένα θέματα όσον αφορά την υπό  όρους πρόσβαση στις ψηφιακές τηλεοπτικές υπηρεσίες επί πληρωμή 7ότι οι φορείς παροχής υπηρεσιών  πρόσβασης υπό όρους δικαιούνται να επιτυγχάνουν επιστροφή των επενδύσεών τους και αμοιβή για την  παροχή υπηρεσιών στους οργανισμούς μετάδοσης ούτως ώστε να ενθαρρύνονται στη συνέχιση των  επενδύσεών τους 7ότι είναι ανάγκη να καταστεί υποχρεωτική η ενσωμάτωση του κοινού ευρωπαϊκού  αλγόριθμου κρυπτογράφησης (scrambling) στον κατάλληλο εξοπλισμό ευρείας κατανάλωσης στην Ευρωπαϊκή  Ένωση, προκειμένου να διασφαλίζεται ότι όλοι οι φορείς παροχής τηλεοπτικών υπηρεσιών επί πληρωμή  μπορούν, κατ' αρχήν, να παρέχουν τα προγράμματά τους σε όλους τους καταναλωτές ψηφιακής τηλεόρασης  επί πληρωμή στην Ευρωπαϊκή Ένωση 7ότι ενδείκνυται επίσης να προβλεφθούν διατάξεις περί διελέγχου  της υπό όρους πρόσβασης στις κεφαλές των τηλεοπτικών καλωδιακών δικτύων καθώς και περί χορήγησης  αδειών για τεχνολογία πρόσβασης υπό όρους στους καταστκευαστές 7ότι, στο πλαίσιο του ψηφιακού  περιβάλλοντος του ευρωπαϊκού οπτικοακουστικού τομεία, τα προβλήματα τηλεοπτικής πειρατείας θα  οξυνθούν, με αρνητικές επιπτώσεις για τους φορείς εκμετάλλευσης και τους φορείς παροχής  προγραμμάτων, και ότι καθίσταται όλο και περισσότερο αναγκαία η θέσπιση και εφαρμογή  αποτελεσματικής νομοθεσίας εναντίον της πειρατείας σε ευρωπαϊκό επίπεδο 7ότι ενδείκνυται η  κατάργηση της οδηγίας 92/38/ΕΟΚ και η έκδοση νέας οδηγίας λόγω των εξελίξεων αυτών στην αγορά και  στην τεχνολογία 7ότι οι τεχνολογίες για προηγμένες τηλεοπτικές υπηρεσίες αναπτύσσονται ραγδαία και  είναι απαραίτητη κοινή προσέγγιση στην ανάπτυξή τους 7 ότι ανεξάρτητες και επάλληλες δράσεις από τα  κράτη μέλη ενδέχεται να οδηγήσουν σε ανεπιθύμητο κατακερματισμό της αγοράς για προϊόντα και  υπηρεσίες και σε αλληλεπικάλυψη των προσπαθειών 7 ότι, κατά συνέπεια, τέτοιου είδους δράσεις  μπορούν να επιτευχθούν καλύτερα σε κοινοτικό επίπεδο 7ότι στα συμπεράσματα της προεδρίας κατά τη  Διάσκεψη της Ομάδας G 7 που διεξήχθη στις 25 και 26 Φεβρουαρίου 1995, στις Βρυξέλλες, με θέμα την  κοινωνία των πληροφοριών, τονίζεται ιδιαίτερα η ανάγκη ενός ρυθμιστικιού πλαισίου που να  εξασφαλίζει το άνοιγμα της πρόσβασης στα δίκτυα και την τήρηση των κανόνων του ανταγωνισμού, ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ: Άρθρο 1 Τα κράτη μέλη λαμβάνουν τα ενδεδειγμένα μέτρα για την προώθηση της  ταχείας ανάπτυξης προηγμένων τηλεοπτικών υπηρεσιών, συμπεριλαμβανομένων των υπηρεσιών τηλεόρασης  ευρείας οθόνης, υψηλής ευκρίνειας και συστημάτων πλήρως ψηφιακών μεταδόσεων. Τα κράτη μέλη μεριμνούν προκειμένου να διευκολύνουν τη μεταφορά, σε ψηφιακά δίκτυα μετάδοσης  ανοικτά στο κοινό, των τηλεοπτικών υπηρεσιών ευρείας οθόνης που βρίσκονται ήδη υπό εκμετάλλευση,  ιδίως κατ' εφαρμογή της οδηγίας 92/38/ΕΟΚ και της απόφασης 93/424/ΕΟΚ, προστατεύοντας κατ' αυτόν  τον τρόπο τα συμφέροντα των φορέων εκμετάλλευσης και των θεατών τηλεόρασης που έχουν επενδύσει στην  παραγωγή ή τη λήψη αυτών των υπηρεσιών. Άρθρο 2 Όλες οι τηλεοπτικές υπηρεσίες που μεταδίδονται προς τους θεατές της Κοινότητας είτε με  καλώδιο είτε μέσω δορυφόρου είτε με επίγεια μέσα πρέπει: α) εάν είναι σε σχήμα ευρείας οθόνης και με 625 γραμμές και δεν είναι πλήρως ψηφιακές, να  χρησιμοποιούν το σύστημα μετάδοσης 16:9 D2-MAC ή σύστημα μετάδοσης 16:9 απόλυτα συμβατό με το Pal ή  το Secam. Μια τηλεοπτική υπηρεσία ευρείας οθόνης απαρτίζεται από προγράμματα που έχουν παραχθεί και υποστεί  επεξεργασία προκειμένου να παρουσιασθούν στο κοινό σε ευρεία οθόνη. Το σχήμα 16:9 είναι το σχήμα αναφοράς της τηλεοπτικής υπηρεσίας ευρείας οθόνης 7β) εάν είναι  υψηλής ευκρίνειας και δεν είναι πλήρως ψηφιακές, να χρησιμοποιούν το σύστημα μετάδοσης HD-MMAC 7γ)  εάν είναι πλήρως ψηφιακές, να χρησιμοποιούν σύστημα μετάδοσης τυποποιημένο από αναγνωρισμένο  ευρωπαϊκό οργανισμό τυποποίησης. Εν προκειμένω, το σύστημα μετάδοσης περιλαμβάνει τα ακόλουθα  στοιχεία: δημιουργία του σήματος του προγράμματος (κωδικοποίηση στην πηγή του ακουστικού σήματος,  κωδικοποίηση στην πηγή του οπτικού σήματος, πολυπλεξία των σημάτων) και προσαρμογή για τα μέσα  μετάδοσης (κωδικοποίηση του διαύλου, διαμόρφωση και, εφόσον χρειάζεται, διασπορά της ενέργειας). Τα πλήρως ψηφιακά δίκτυα μετάδοσης, που είναι ανοιχτά στο κοινό για τη διανομή τηλεοπτικών  υπηρεσιών πρέπει να είναι σε θέση να διανέμουν υπηρεσίες ευρείας οθόνης. Άρθρο 3 Οι συσκευές τηλεοράσεως με οθόνη ολικής απεικόνισης ορατής διαγωνίου μεγαλύτερης των 42  cm, οι οποίες διατίθενται στην αγορά προς πώληση ή μίσθωση στην Κοινότητα, πρέπει να είναι  εφοδιασμένες με τουλάχιστον μία πρίζα ανοικτής διασύνδεσης (όπως έχει τυποποιηθεί από αναγνωρισμένο  ευρωπαϊκό οργανισμό τυποποίησης) η οποία να επιτρέπει την απλή σύνδεση περιφερειακών και ιδιαίτερα  πρόσθετων αποκωδικοποιητών και ψηφιακών δεκτών. Άρθρο 4 Για την πρόσβαση υπό όρους των θεατών της Κοινότητας σε εκπομπές ψηφιακών τηλεοπτικών  υπηρεσιών, ανεξάρτητα από τον τρόπο μετάδοσης, ισχύουν οι ακόλουθοι όροι: α) όλος ο εξοπλισμός ευρείας κατανάλωσης, που προορίζεται για πώληση ή μίσθωση ή άλλου είδους  διάθεση στην Κοινότητα, ο οποίος είναι ικανός να αποκρυπτογραφεί ψηφιακά τηλεοπτικά σήματα, πρέπει  να διαθέτει την ικανότητα να επιτρέπει: - την αποκρυπτογράφηση τέτοιου είδους σημάτων σύμφωνα με τον κοινό ευρωπαϊκό αλγόριθμο  κρυπτογράφησης (scrambling), όπως τον διαχειρίζεται ένας αναγνωρισμένος ευρωπαϊκός οργανισμός  τυποποίησης, - την παρουσίαση σημάτων που έχουν μεταδοθεί χωρίς κρυπτογράφηση, υπό τον όρο ότι, σε περίπτωση  μισθωμένου εξοπλισμού, ο μισθωτής έχει συμμορφωθεί με τη σχετική συμφωνία μίσθωσης 7β) τα  συστήματα πρόσβασης υπό όρους που λειτουργούν στην αγορά της Κοινότητας πρέπει να διαθέτουν την  απαραίτητη τεχνική ικανότητα για μη δαπανηρό διέλεγχο στις κεφαλές του καλωδιακού συστήματος,  παρέχοντας τη δυνατότητα πλήρους ελέγχου από τους φορείς εκμετάλλευσης καλωδιακής τηλεόρασης σε  τοπικό ή περιφερειακό επίπεδο, των υπηρεσιών που χρησιμοποιούν τέτοιου είδους συστήματα πρόσβασης  υπό όρους 7γ) τα κράτη μέλη λαμβάνουν όλα τα αναγκαία μέτρα προκειμένου οι φορείς παροχής  υπηρεσιών πρόσβασης υπό όρους, ανεξάρτητα από τον τρόπο μετάδοσης, οι οποίοι παράγουν και θέτουν σε  εμπορία υπηρεσίες πρόσβασης στις υπηρεσίες ψηφιακής τηλεόρασης: - να προσφέρουν σε όλες τις επιχειρήσεις μετάδοσης, υπό ισότιμους και εύλογους όρους που δεν  εισάγουν διακρίσεις, τεχνικές υπηρεσίες που να επιτρέπουν τη λήψη των ψηφιακών υπηρεσιών τους από  τους εξουσιοδοτημένους τηλεθεατές με τη βοήθεια αποκωδικοποιητών τους οποίους διαθέτουν οι φορείς  παροχής υπηρεσιών, τούτο δε σύμφωνα με το κοινοτικό δίκαιο περί ανταγωνισμού, ιδίως στην περίπτωση  που διαφαίνεται δεσπόζουσα θέση, - να τηρούν χωριστά λογιστικά βιβλία για τις δραστηριότητές τους παροχής υπηρεσιών πρόσβασης υπό  όρους. Οι επιχειρήσεις μετάδοσης δημοσιεύουν κατάλογο των τιμών τους για τους τηλεθεατές, στον οποίο  εμφαίνεται εάν παρέχεται ή όχι ο συναφής εξοπλισμός. Μια υπηρεσία ψηφιακής τηλεόρασης δεν μπορεί να επωφεληθεί των ως άνω διατάξεων παρά μόνον εάν οι  προτεινόμενες υπηρεσίες συμβιβάζονται με την ισχύουσα ευρωπαϊκή νομοθεσία 7δ) όταν οι κάτοχοι των  δικαιωμάτων βιομηχανικής ιδιοκτησίας σχετικά με συστήματα και προϊόντα πρόσβασης υπό όρους χορηγούν  άδειες στους κατασκευαστές εξοπλισμού ευρείας κατανάλωσης, οφείλουν να εξασφαλίζουν ισότιμους και  εύλογους όρους που δεν εισάγουν διακρίσεις. Λαμβάνοντας υπόψη τους τεχνικούς και εμπορικούς  παράγοντες, οι κάτοχοι των δικαιωμάτων πνευματικής ιδιοκτησίας δεν μπορούν να επιβάλλουν για τη  χορήγηση αδειών όρους με τους οποίους να απαγορεύεται, να αποτρέπεται ή να αποθαρρύνεται η ένταξη,  στο ίδιο προϊόν: - είτε κοινής διεπαφής που να επιτρέπει τη σύνδεση και άλλων διαφορετικών συστημάτων πρόσβασης, - είτε ιδίων μέσων άλλου συστήματος πρόσβασης, εφόσον ο αποδέκτης της άδειας τηρεί τις σχετικές  εύλογες και πρόσφορες διατάξεις που εγγυώνται, σε ό,τι τον αφορά, την ασφάλεια των συναλλαγών των  φορέων παροχής υπηρεσιών πρόσβασης υπό όρους. Οι τηλεοπτικές συσκευές με ενσωματωμένο ψηφιακό αποκωδικοποιητή πρέπει να προσφέρουν τη δυνατότητα  συναρμογής στον αποκωδικοποιητή τουλάχιστον μίας πρότυπης υποδοχής που να επιτρέπει σύνδεση με το  σύστημα πρόσβασης υπό όρους και με άλλα στοιχεία ενός ψηφιακού τηλεοπτικού συστήματος 7ε) με την  επιφύλαξη οιασδήποτε δράσης την οποία μπορεί να αναλάβει η Επιτροπή ή ένα κράτος μέλος κατ'  εφαρμογή της συνθήκης, τα κράτη μέλη διασφαλίζουν ότι, σε περιπτώσεις ανεπίλυτων διαφορών σχετικά  με την εφαρμογή των διατάξεων του παρόντος άρθρου, κάθε ενδιαφερόμενος θα έχει εύκολη και, κατ'  αρχήν, μη δαπανηρή πρόσβαση σε κατάλληλες διαδικασίες επίλυσης διαφορών με στόχο τη δίκαιη, διαφανή  και έγκαιρη επίλυση των εν λόγω διαφορών. Αυτή η διαδικασία δεν αποκλείει αγωγή αποζημίωσης από οιαδήποτε πλευρά. Εάν η Επιτροπή κληθεί να  γνωμοδοτήσει σχετικά με την εφαρμογή της συνθήκης, οφείλει να το πράξει το ταχύτερο δυνατό. Άρθρο 5 Οι τηλεοπτικές υπηρεσίες ευρείας οθόνης 16:9, κατά την έννοια του άρθου 2, οι οποίες  λαμβάνονται και αναμεταδίδονται μέσω καλωδιακών τηλεοπτικών συστημάτων, πρέπει επίσης να  αναμεταδίδονται μέσω των συστημάτων αυτών τουλάχιστον σε σχήμα ευρείας οθόνης 16:9. Άρθρο 6 Πριν από την 1η Ιουλίου 1997 και κατόπιν κάθε δύο χρόνια, η Επιτροπή εξετάζει τους όρους  εφαρμογής της παρούσας οδηγίας και την ανάπτυξη της αγοράς ψηφιακών τηλεοπτικών υπηρεσιών στην  Ευρωπαϊκή Ένωση και υποβάλλει έκθεση προς το Ευρωπαϊκό Κοινοβούλιο, το Συμβούλιο και την Οικονομική  και Κοινωνική Επιτροπή. Η έκθεση αυτή αφορά τις εξελίξεις της αγοράς, ιδίως δε όσες συνδέονται με  την εξέλιξη των τεχνολογιών και των ψηφιακών υπηρεσιών, καθώς και τις τεχνικές και εμπορικές  εξελίξεις της αγοράς της πρόσβασης υπό όρους στις υπηρεσίες ψηφιακής τηλεόρασης. Εάν είναι αναγκαίο, η Επιτροπή υποβάλλει προτάσεις προς το Συμβούλιο για την προσαρμογή της  παρούσας οδηγίας προς τις εξελίξεις αυτές. Άρθρο 7 Η οδηγία 92/38/ΕΟΚ καταργείται εννέα μήνες μετά την ημερομηνία έναρξης ισχύος της  παρούσας οδηγίας. Άρθρο 8 1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές  διατάξεις για να συμμορφωθούν με την παρούσα οδηγία το αργότερο εννέα μήνες από την ημερομηνία  έναρξης ισχύος της και ενημερώνουν αμέσως σχετικά την Επιτροπή. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή  συνοδεύονται από την αναφορά αυτή κατά την επίσημη δημοσίευσή τους. Οι λεπτομερείς διατάξεις για  την αναφορά αυτή καθορίζονται από τα κράτη μέλη. 2. Τα κράτη μέλη κοινοποιούν στην Επιτροπή το κείμενο των διατάξεων εσωτερικού δικαίου τις οποίες  θεσπίζουν στον τομέα που διέπεται από την παρούσα οδηγία. Άρθρο 9 Η παρούσα οδηγία αρχίζει να ισχύει από τη δημοσίευσή της στην Επίσημη Εφημερίδα των  Ευρωπαϊκών Κοινοτήτων. Άρθρο 10 Η παρούσα οδηγία απευθύνεται στα κράτη μέλη. Λουξεμβούργο, 24 Οκτωβρίου 1995. Για το Ευρωπαϊκό ΚοινοβούλιοΟ ΠρόεδροςK. HΔNSCHΓια το ΣυμβούλιοΟ ΠροέδροςL. ATIENZA (1) ΕΕ αριθ. C 341 της 18. 12. 1993, σ. 18 και ΕΕ αριθ. C 321 της 18. 11. 1994, σ. 4. (2) ΕΕ αριθ. C 148 της 30. 5. 1994, σ. 1. (3) Γνώμη του Ευρωπαϊκού Κοινοβουλίου της 19ης Απριλίου 1994 (ΕΕ αριθ. C 128 της 9. 5. 1994, σ.  54), κοινή θέση του Συμβουλίου της 22ας Δεκεμβρίου 1994 (ΕΕ αριθ. C 384 της 31. 12. 1994, σ. 36)  και απόφαση του Ευρωπαϊκού Κοινοβουλίου της 13ης Ιουνίου 1995 (ΕΕ αριθ. C 166 της 3. 7. 1995). (4) ΕΕ αριθ. L 142 της 25. 5. 1989, σ. 1. (5) ΕΕ αριθ. L 363 της 13. 12. 1989, σ. 30. (6) ΕΕ αριθ. L 298 της 17. 10. 1989, σ. 23. (7) ΕΕ αριθ. L 137 της 20. 5. 1992, σ. 17. (8) Πρβ. πρότυπο ETSI : ETS 300 352. (9) Πρβ. πρότυπο ETSI : ETS 300 250. (10) ΕΕ αριθ. L 196 της 5. 8. 1993, σ. 48. (11) Στη σύσταση 709 της ITU-R ορίζονται τα «χαρακτηριστικά εικόνας» συμπεριλαμβανομένου του  σχήματος εικόνας ευρείας οθόνης 16:9.